Amán d'a ermita de Sant Úrbez, on que se diz que i vivió lo santo, y quasi en a boca d'a valle d'Anyisclo, éste ye uno d'es puestos mes vesitatos de tot o Parque Nacional d'Ordesa y d'as Tres Serols per a facilidat de l'acceso per carretera dica quasi lo mesmo puent. Ye per ixe motivo que las autoridatz responsables d'o Parque Nacional en habioron de construir un sostituto muderno mesmo en o canto de l'antigo t'afluixar-ne lo transito de personas, que a traviés d'éste s'endreitan ta la ermita que només puet estar mirata quan se be trescruza.